Source: https://cdrkomarno.sk/page/ako-sa-stat-profesionalnym-nahradnym-rodicom
Timestamp: 2019-07-22 23:16:00+00:00
Document Index: 16082009

Matched Legal Cases: ['§17', '§18', '§15', '§ 15', '§16', '§ 52', '§ 120', '§ 18']

Máte záujem pracovať ako profesionálny náhradný rodič?
Hogyan válhatunk hivatásos szülőkké?
Pozícia profesionálneho náhradného rodiča bola vytvorená so zámerom zníženia traumy dieťaťa po vyňatí z biologickej rodiny. Každé dieťa do 6 rokov veku po vyňatí z biologickej rodiny je následne dočasne umiestnené v rodinnom prostredí profesionálneho náhradného rodiča, kým sa nepodarí v pôvodnej rodine vytvoriť vhodné podmienky na návrat dieťaťa, alebo kým sa nenájde iná forma starostlivosti pestúnstvo alebo adopcia
§ Profesionálna náhradná rodina je organizačná súčasť detského domova. Ide o domáce prostredie zamestnanca detského domova, v ktorom sa poskytuje starostlivosť určenému počtu detí - najmenej 1 a najviac 3 deti ( v zmysle §17 Vyhlášky 103/2018 Z.z. MPSVR SR ).
§ Ústavná starostlivosť, neodkladné opatrenie a výchovné opatrenie sa vykonáva v domácom prostredí zamestnanca detského domova v rodinnom dome alebo v byte poskytnutom detským domovom alebo v rodinnom dome alebo v byte , ktorého je vlastníkom, spoluvlastníkom, nájomcom alebo spolunájomcom ( v zmysle §18 Vyhlášky 103/2018 Z.z. MPSVR SR ).
§Pre vykonávanie profesionálneho náhradného rodičovstva je potrebné spĺňať kvalifikačný predpoklad najmenej úplného stredného vzdelania a absolvovať prípravu na profesionálne vykonávanie náhradnej starostlivosti ( v zmysle §15 Vyhlášky č. 103/2018 Z.z. MPSVR SR ).
§Rozsah prípravy je 60 hodín resp. 40 hodín, pokiaľ záujemca o profesionálne náhradné rodičovstvo spĺňa osobitný kvalifikačný predpoklad ( v zmysle § 15 a §16 Vyhlášky č. 103/2018 Z.z. MPSVR SR ).
§Profesionálny náhradný rodič je domácky zamestnanec a vzťahujú sa na neho príslušné ustanovenia § 52 Zákonníka práce, záujemca o vykonávanie profesionálneho náhradného rodiča musí byť fyzicky a psychicky spôsobilí. Profesionálnemu náhradnému rodičovi patrí mzda v zmysle § 120 Zákonníka práce v treťom stupni náročnosti práce plus príplatky za náročnosť v starostlivosti o deti.
§Výška úhrady výdavkov na dieťa v profesionálnej náhradnej rodine a výška úhrady výdavkov spojených s bývaním dieťaťa je vyplácaná v zmysle § 18 Vyhlášky č. 103/2018 Z. z. MPSVR SR.
Rozhodnutie stať sa profesionálnym náhradným rodičom vyžaduje od záujemcu skutočne veľké presvedčenie o tom, že túto „prácu“ chce naozaj vykonávať. Je to výrazný zásah nielen do jeho života, ale aj do života celej rodiny a často aj blízkeho okolia. Záujemca o profesionálne náhradné rodičovstvo musí byť naozaj vnútorne presvedčený o význame svojho rozhodnutia. Veľkú pozornosť treba venovať odbornej príprave na profesionálne náhradné rodičovstvo, kde sa dozviete o všetkých pozitívach aj možných úskaliach tejto práce.
Obsah prípravy na profesionálne náhradné rodičovstvo
OZNÁMENIE o začatí prípravy na profesionálne vykonávanie náhradnej starostlivosti
Záujemca o vykonávanie prípravy na profesionálne rodičovstvo
Ak Vás zaujali informácie o profesionálnom náhradnom rodičovstve a chceli by ste sa zúčastniť odbornej prípravy v našom regióne, tak ÚPSVR organizuje prípravu na profesionálne náhradné rodičovstvo bezplatne.
Príprava na profesionálne náhradné rodičovstvo
Profesionálne náhradné rodiny na stránke UPSVR
Centrum pre deti a rodiny Komárno - organizuje prípravu na profesionálne náhradné rodičovstvo bezplatne.
Odbornú prípravu na profesionálne náhradné rodičovstvo organizujú aj akreditované subjekty.
Bližšie informácie na stránke O.Z. Návrat
Bližšie informácie na stránke Úsmev ako dar
Úplné znenie zákonov vyhľadáte na www.slov-lex.sk